משין גאן קלי (ראפר)

קולסון בייקר (באנגלית: Colson Baker; נולד ב-22 באפריל 1990), המוכר בשם הבמה משין גאן קלי (Machine Gun Kelly ובראשי תיבות MGK), הוא ראפר ושחקן קולנוע מקליבלנד שבאוהיו. מקור שם הבמה הוא כינויו של הגנגסטר ג'ורג' סלינו בארנס שחי בארצות הברית בתקופת השפל הגדול. קולסון בייקר נולד ביוסטון שבטקסס, להורים מיסיונרים. הוא התחיל את הקריירה המוזיקלית שלו בהיותו נער. אלבום הבכורה שלו יצא בשנת 2012 וזכה לתגובות חיוביות מצד המבקרים.[דרוש מקור] האלבום כלל בין היתר את הסינגלים Wild Boy, Invincible, Stereo. בשנת 2018 היה מאשין גאן קלי מסוכסך עם הראפר האמריקאי אמינם, ולאחר שאמינם הוציא באלבום Kamikaze דיס בשם "Not alike", מאשין גאן קלי הוציא נגדו את הדיס "Rap Devil" (אנ'). בתגובה, אמינם הוציא את השיר “Killshot” (אנ'). כשחקן, השתתף בייקר בסרט "Beyond the Lights"‏ (2014) ובסרטים "משחקי חובה" בתפקיד טיי, "Punk's Dead" בתפקיד קראש, ו-"האדמה" (אנ'), שלושתם משנת 2016. בנוסף לכך, השתתף בסרט "מגפה", ושיחק בסדרת הטלוויזיה "רואדיז" של רשת Showtime, בתור ווסלי מנסון. בשנת 2017, השתתף בשיר "No More Sad Songs" של ליטל מיקס. בשנת 2018, השתתף בסרט "קופסת הציפורים". בשנת 2019 השתתף בסרט "הלכלוך: סיפורה של מוטלי קרו", המגולל את סיפורה של להקת הגלאם האמריקאית מוטלי קרו, וגילם את דמותו של מתופף הלהקה, טומי לי. בשנת 2020 שיחק בסרט גיבורי העל "פרויקט פאוור" של נטפליקס לצדם של ג'יימי פוקס וג'וזף גורדון-לוויט. בשנת 2020 ביצע משין גאן קלי מהלך של החלפת ז'אנר מוזיקלי. הוא זנח, לזמן מסוים, את קריירת הראפ, והוציא אלבום עטור שבחים[דרוש מקור] בסגנון פופ-פאנק, בליוויו של מתופף בלינק-182, טראוויס בארקר. האלבום, Tickets to my Downfall, כולל את הלהיטים Bloody Valentine, Concert for aliens ו-My ex's best friend. בקליפ של השיר Bloody valentine מופיעה לצד משין גאן קלי ארוסתו, השחקנית מייגן פוקס. האלבום כולל שיתופי פעולה עם בלאקבר, הלסי ועוד ונסוב סביב נושאים כמו אהבה, פרידה, בדידות, התמכרות לסמים ואלכוהול ובליינות. בדומה לאלבומים המוקדמים של בלינק-182, משין גאן קלי שוזר שיחות או בדיחות בין השירים. האלבום גם עובד לסרט-מחזמר בשם Downfalls high. ההצלחה המסחרית של Tickets to my Downfall תורגמה לאלבום אולפן נוסף בשם Mainstream Sellout שהופק ושווק במרץ, 2022. באלבום זה, ממשיך משין גאן קלי לשלב בין פופ פאנק לבין ראפ קל ומשתף פעולה עם ווילו סמית', ברינג מי דה הוריזון, בלאקבר ועוד. באלבום הוא מתייחס, בציניות ולעיתים בתוקפנות, כלפי הביקורות שמוטחות כלפיו על המעבר בין ז'אנרים מוזיקליים, היותו מתחזה לפאנק (Poser punk) ודימויו כ-Bad boy (לאחר שהתייחס בזלזול ללהקת הנו-מטאל סליפנוט על הבמה וברשתות חברתיות). בשנת 2021 שיחק בסרט "Midnight in the Switchgrass" לצד ברוס ויליס, לאחר שהסרט היה אמור לצאת לאקרנים שנה לפני כן ונדחה עקב מגפת הקורונה. בהמשך השנה, שיחק בסרט המערבון "The Last Son"; בתפקיד ראשי לצד סם וורת'ינגטון. הוא הופיע ברשימת טיים 100 נקסט לשנת 2022 של מגזין טיים. בשנת 2022 כיכב בתפקיד הראשי בסרט הדרמה של טים סאטון; "Taurus" לו היה שותף גם לכתיבת התסריט. בהמשך, כיכב במותחן הפשע "One Way" בתור פרדריק "פרדי" סאליבן. באותה שנה חבר לראפר מוד סאן כאשר השניים עבדו על הסרט "Good Mourning" אותו ביימו, כתבו, הפיקו וכיכבו בתפקיד הראשי. הסרט קיבל ביקורות שליליות לרוב וקיבלו השניים פרס פטל הזהב לבמאי הגרוע ביותר. בשנת 2024 גילם גרסה פרודית של עצמו בסרט "הפרס הגדול!"(אנ') של פריים וידאו. לבייקר יש ילדה שנולדה בשנת 2008, אך הוא חי בנפרד מאם בתו. ב-2020 התחיל בייקר לצאת עם השחקנית מייגן פוקס. בינואר 2022 השניים התארסו. 2012: Lace Up 2015: General Admission 2017: Bloom 2019: Hotel Diablo 2020: Tickets to My Downfall 2022: Mainstream Sellout מדיה וקבצים בנושא משין גאן קלי בוויקישיתוף אתר האינטרנט הרשמי של משין גאן קלי (באנגלית) משין גאן קלי, ברשת החברתית פייסבוק משין גאן קלי, ברשת החברתית אקס (טוויטר) משין גאן קלי, ברשת החברתית אינסטגרם משין גאן קלי, ברשת החברתית טיקטוק משין גאן קלי, ברשת החברתית VK משין גאן קלי, סרטונים בערוץ היוטיוב משין גאן קלי, במסד הנתונים הקולנועיים IMDb (באנגלית) משין גאן קלי, באתר Rotten Tomatoes (באנגלית) משין גאן קלי, באתר אפל מיוזיק (באנגלית) משין גאן קלי, באתר ספוטיפיי משין גאן קלי, באתר סאונדקלאוד (באנגלית) משין גאן קלי, באתר Last.fm (באנגלית) משין גאן קלי, באתר AllMusic (באנגלית) משין גאן קלי, באתר MusicBrainz (באנגלית) משין גאן קלי, באתר דיזר משין גאן קלי, באתר Discogs (באנגלית) משין גאן קלי, באתר Songkick (באנגלית) משין גאן קלי, באתר Genius משין גאן קלי, באתר SecondHandSongs משין גאן קלי, באתר טיידל (באנגלית) משין גאן קלי, באתר אמזון מיוזיק 2022 TIME100 Next: Machine Gun Kelly, Time (באנגלית)